CELEX: 32022D0628
Language: da
Date: 2022-04-13 00:00:00
Title: Rådets afgørelse (FUSP) 2022/628 af 13. april 2022 om ændring af afgørelse (FUSP) 2022/266 om restriktive foranstaltninger som reaktion på anerkendelsen af de ikkeregeringskontrollerede områder i Donetsk oblast og Luhansk oblast i Ukraine og ordren til at sende russiske væbnede styrker ind i disse områder

13.4.2022   
               
               
                  DA
               
               
                  Den Europæiske Unions Tidende
               
               
                  L 116/8
               
            
         RÅDETS AFGØRELSE (FUSP) 2022/628
         af 13. april 2022
         om ændring af afgørelse (FUSP) 2022/266 om restriktive foranstaltninger som reaktion på anerkendelsen af de ikkeregeringskontrollerede områder i Donetsk oblast og Luhansk oblast i Ukraine og ordren til at sende russiske væbnede styrker ind i disse områder
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 23. februar 2022 vedtog Rådet afgørelse (FUSP) 2022/266 (1).
                  
               
                     (2)
                  
                  
                     Den 24. februar 2022 annoncerede præsidenten for Den Russiske Føderation en militær operation i Ukraine, og russiske væbnede styrker indledte et angreb på Ukraine.
                  
               
                     (3)
                  
                  
                     Med sine ulovlige militære aktioner krænker Rusland groft Ukraines territoriale integritet, suverænitet og uafhængighed samt folkeretten og principperne i De Forenede Nationers pagt.
                  
               
                     (4)
                  
                  
                     I lyset af den humanitære krise som følge af Den Russiske Føderations væbnede styrkers uprovokerede invasion af Ukraine finder Rådet, at en principbaseret humanitær indsats udført af upartiske humanitære aktører med henblik på at opfylde den ukrainske civilbefolknings humanitære behov bør fortsætte i Ukraine, herunder i de ikkeregeringskontrollede områder i Donetsk oblast og Luhansk oblast i Ukraine, i overensstemmelse med humanitær folkeret.
                  
               
                     (5)
                  
                  
                     Rådet finder derfor, at visse klart definerede kategorier af organer, personer, enheder, organisationer og agenturer bør undtages fra restriktionerne for handel med varer og teknologi til brug i visse sektorer, for levering af visse tjenesteydelser og bistand i tilknytning til nævnte varer og teknologi og for levering af tjenesteydelser i tilknytning til infrastruktur i visse sektorer, når det er nødvendigt udelukkende til humanitære formål i de ikkeregeringskontrollede områder i Donetsk oblast og Luhansk oblast i Ukraine.
                  
               
                     (6)
                  
                  
                     Desuden og med samme formål finder Rådet også, at der bør indføres en undtagelsesordning for humanitære aktiviteter, der ikke er omfattet af ovennævnte undtagelse.
                  
               
                     (7)
                  
                  
                     Afgørelse (FUSP) 2022/266 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2022/266 foretages følgende ændringer:
            
                        1)
                     
                     
                        I artikel 6 indsættes følgende stykker:
                        
                           »2a.   Forbuddet i stk. 1 og 2 gælder ikke for:
                           
                                       a)
                                    
                                    
                                       offentlige organer eller juridiske personer, enheder eller organer, der modtager offentlig støtte fra Unionen eller medlemsstaterne, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine
                                    
                                 
                                       b)
                                    
                                    
                                       organisationer og agenturer, som er søjlevurderede af Unionen, og med hvilke Unionen har undertegnet en finansiel partnerskabsrammeaftale, på grundlag af hvilken organisationerne og agenturerne fungerer som Unionens humanitære partnere, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine
                                    
                                 
                                       c)
                                    
                                    
                                       organisationer og agenturer, som Unionen har udstedt certifikatet for det humanitære partnerskab til, eller som er certificeret eller anerkendt af en medlemsstat i overensstemmelse med nationale procedurer, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine, eller
                                    
                                 
                                       d)
                                    
                                    
                                       medlemsstaters særorganisationer, forudsat at de varer, den teknologi, de tjenesteydelser og den bistand, der er omhandlet i stk. 1 og 2, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine.
                                    
                                 
                        
                           2b.   I tilfælde, der ikke er omfattet af stk. 2a, og uanset stk. 1 og 2 kan en medlemsstats kompetente myndigheder i henhold til generelle og specifikke vilkår, som de skønner hensigtsmæssige, meddele specifikke eller generelle tilladelser til salg, levering, overførsel eller eksport af varer eller teknologi, jf. stk. 1, og til levering af tjenesteydelser og bistand, jf. stk. 2, efter at have fastslået, at sådanne varer, sådan teknologi, sådanne tjenesteydelser og sådan bistand er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine.
                           Den pågældende medlemsstat underretter de øvrige medlemsstater og Kommissionen om enhver tilladelse, der meddeles i medfør af nærværende stykke, senest to uger efter meddelelse af enhver tilladelse.«
                        
                     
                  
                        2)
                     
                     
                        I artikel 7 indsættes følgende stykker:
                        
                           »1a.   Forbuddene i stk. 1 gælder ikke for:
                           
                                       a)
                                    
                                    
                                       offentlige organer eller juridiske personer, enheder eller organer, der modtager offentlig støtte fra Unionen eller medlemsstaterne, forudsat at den bistand og de tjenesteydelser, der er omhandlet i stk. 1, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine
                                    
                                 
                                       b)
                                    
                                    
                                       organisationer og agenturer, som er søjlevurderede af Unionen, og med hvilke Unionen har undertegnet en finansiel partnerskabsrammeaftale, på grundlag af hvilken organisationerne og agenturerne fungerer som Unionens humanitære partnere, forudsat at den bistand og de tjenesteydelser, der er omhandlet i stk. 1, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine
                                    
                                 
                                       c)
                                    
                                    
                                       organisationer og agenturer, som Unionen har udstedt certifikatet for det humanitære partnerskab til, eller som er certificeret eller anerkendt af en medlemsstat i overensstemmelse med nationale procedurer, forudsat at den bistand og de tjenesteydelser, der er omhandlet i stk. 1, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine, eller
                                    
                                 
                                       d)
                                    
                                    
                                       medlemsstaters særorganisationer, forudsat at den bistand og de tjenesteydelser, der er omhandlet i stk. 1, er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine.
                                    
                                 
                        
                           1b.   I tilfælde, der ikke er omfattet af stk. 1a, og uanset stk. 1 kan en medlemsstats kompetente myndigheder i henhold til generelle og specifikke vilkår, som de skønner hensigtsmæssige, meddele generelle eller specifikke tilladelser til levering af tjenesteydelser og bistand, jf. stk. 1, efter at have fastslået, at sådanne tjenesteydelser og sådan bistand er nødvendige udelukkende til humanitære formål i de ikkeregeringskontrollerede områder i Donetsk oblast og Luhansk oblast i Ukraine.
                           Den pågældende medlemsstat underretter de øvrige medlemsstater og Kommissionen om alle tilladelser, der meddeles i medfør af nærværende stykke, senest to uger efter meddelelse af enhver tilladelse.«
                        
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 13. april 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Rådets afgørelse (FUSP) 2022/266 af 23. februar 2022 om restriktive foranstaltninger som reaktion på anerkendelsen af de ikkeregeringskontrollerede områder i Donetsk oblast og Luhansk oblast i Ukraine og ordren til at sende russiske væbnede styrker ind i disse områder (EUT L 42 I af 23.2.2022, s. 109).